АХАҾСАХЬАҚӘА
Чачхалиа Денис Қьыршьал-иҧаАшәҟәыҩҩы, аҭоурыхҭҵааҩ, аиҭагаҩ.
Диит: Нанҳәа 21, 1950ш.
Аԥсуа шәҟәыҩҩы , аҭоурыхҭҵааҩ, аиҭагаҩ. СССР ашәҟәыҩҩцәа Реидгыла (1984), Аԥснытәи ашәҟәыҩҩцәа Реидгыла, Урыстәыла ашәҟәыҩҩцәа дрылахәылаҩуп. Аилахәыра « Аҟәа –Абаза» адиректор Хадас дыҟоуп.
Диит Тҟәарчал ақалақь аҟны, аԥсуа поет Қьыршьал Чачхалиа иҭаацәараҿы. Далгеит Аҟәатәи абжьаратә школ- интернат. 1973ш. А.М. Горьки ихьӡ зху СССР ашәҟәыҩҩцәа реидгыла Алитературатә институт аиҭагаратә факультет далгеит, уи ашьҭахь корреспондентс аус иуеит Аҟәа агазеҭ « Асоветтә Аԥсны» аҟны, анаҩс Аԥсны Ашәҟәыҩҩцәа Реидгылаҟны алитературатә абжьагаҩыс. 1980ш. рылагамҭазы икьыԥхьуеит апрозатә ҩымҭақәа, ажәеинраалақәа, апоемақәа. Ажәҟәыҩҩы иажәабжьқәак еиҭагоуп атәым бызшәақәа рахь. 1984ш. инаркны СССР Ашәҟәыҩҩцәа Реидгыла далахәылаҩуп. 1984 ш. инаркны 1989ш.-нӡа Москва Алитературатә Институт аҟны рҵаҩыс аус иуеит, напхгара азиуеит аԥсуа поезиеи апрозеи реиҭагаразы арҿиаратә семинар.
Зегьы иеицырдыруеит аҧсшәахь иеиҭаигаз А. Пушкин, С. Есенин, А. Блок, А.Ахматова, М. Цветаева раҧҵамҭақәа, анемец поезиахьтә иеиҭигеит Геин, Геоте, Шиллер, иара убас аурысшәахь еиҭаигеит аԥсуа поетцәа Б.Шьынқәба, Кь.Чачхалиа, А. Аџьынџьал, Т. Аџьба, Г. Аламиа, Р.Смыр ражәеинраалақәа.
Кь. Чачхалиа Аҟәа иаҧиҵоит нас дагьахагылоит Аԥснытәи Ашәҟәыҩҩцәа Реидгыла Алитературатә фонд. Иахьа Аԥснытәи Ашәҟәыҩҩцәа Реидгыла Анапхгараҭара ахантәаҩы ихаҭыԥуаҩыс аус иуеит жәлрабжьаратәи аиамадарақәа рзы. Лаҵара 15, 2011ш. Аԥсны Амитрополиа Ҧшьа Аныхатә хеилак далалаоит.